
A fiatalok fogyasztásának változása a gazdasági válság hatására és az erről alkotott véleményük

Mit jelenthet a gazdasági válság az egyetemisták számára? Milyen változást hozhat a válság egy fiatal életében? Az előbbi kérdések igen összetettek és mindent átfogó magyarázat nem adható a felvetésekre. A gazdasági válság a társadalom csoportjait eltérő módon érintette és befolyásolja magatartásukat. A dolgozatomban elsősorban az egyetemi éveit töltő fiatalok fogyasztására fókuszál. A dolgozat témáját tekintve úgy vélem, hogy aktualitását a jelenlegi gazdasági környezet és a fiatalok helyzetének megváltozása egyaránt szolgáltatja. A fiatalok ugyanakkor komoly vásárlóerővel bírnak és a jelenlegi gazdasági körülmények a jövőbeli fogyasztásukra is kihatással lehet. A dolgozat az egyetemisták életstílusának bemutatásán kívül a megváltozott lehetőségekre való reakciót is szeretné szemléltetni. Külön figyelmet fordítva az egyetemisták nehezebb körülményű társaik iránt érzett véleményeikre. A dolgozatommal a fogyasztás olyan területeit szeretném érinteni, ami a fiatalok számára hangsúlyos és jelentős változások színtere lehet. A fogyasztás egyik legfontosabb befolyásoló tényezője, hogy a fiatalok miként vélekednek a gazdasági környezet állapotáról. A vásárlóerő feltérképezése mellett nem elhanyagolható tényező, hogy a fiatalok fogyasztására milyen nemzetközi illetve hazai trendek vannak hatással. A hazai fogyasztói magatartás bemutatása nélkül nem képzelhető el egy ilyen típusú vizsgálat lefolytatása. A kutatásom során olyan kérdésekre keresem a választ, hogy például a hallgatók miben érzékelik a válság hatását illetve az életük mely területein kényszerülnek változtatásokra. A gazdasági környezet mellett további területek vizsgálatára törekszem, mint mondjuk a fiatalok családi körülményeinek megismerése. A fiatalok bizonyos sajátos igényekkel rendelkeznek és a befolyásoló körülmények mellett önálló vásárlási szokásaikat vizsgálom. A kutatás során arra is törekszem, hogy az alanyok egyéni fogyasztását és ez mögött meghúzódó szokásokat illetve motivációkat is megismerjem. A dolgozat felépítésében arra törekedtem, hogy az általános fogyasztási körülmények felől közelítsem meg a kérdéskört. A dolgozat eredményei arról tanúskodnak, hogy a válság hatásai minden fiatal számára érezhetőek. A megkérdezettek többsége törekszik a spórolásra és néhányan megtakarításokban is gondolkodnak. A kutatási eredmények alapján a gazdasági válság megváltoztatta a fiatalok fogyasztói magatartását is.



